Charlotte Brontë

Charlotte Brontë (Thornton, 21 april 1816 – Haworth, 31 maart 1855) wie in Britske skriuwster.

 Libben en wurk 
Sy hie twa susters dy't ek ferneamde skriuwsters wiene: Anne en Emily. Ek wie der in broer: Branwell Brontë. Harren heit Patrick Brontë wie in predikant fan Iersk komôf. Charlotte brûkte it pseudonym Currer Bell.  

Yn 1831 folge sy lessen yn Roe Head en wie twaris in skoft gûvernante. Yn 1842 gong sy mei hat jongere suster Emily, mei wa't se in priveeskoalle begjinne woe, nei it pensjonaat Heger yn Brussel dêr't hja fereale waard op direkteur Constantin Héger. In protte fan har ûnderfinings ferwurke se yn har romans, benammen yn it ferneamd wurden Jane Eyre (1847).

Neidat har suster Emily ferstoarn wie, waard Emily's ferneamde roman Wuthering Heights útbrocht ûnder redaksje fan Charlotte.

Charlotte troude yn juny 1854 mei de helppredikant fan har heit, Arthur Bell Nichols. Noch gjin jier letter stoar sy krekt as Emily oan tuberkuloaze. Neffen in protte biografen soe hja lykwols stoarn wêze oan de gefolgen fan hyperemesis gravidarum.Oxford University Press: The death of Charlotte Brontë

Yn 1857 ferskynde har biografy Life of Charlotte Brontë, in wurk fan kollega-skriuwster en freondinne Elizabeth Gaskell. It boek is fral rjochte op de ferhâlding tusken Charlotte's identiteit as skriuwster en har rol as dochter, suster en (troude) frou.

 Bekendste wurken 
 Jane Eyre
 The Professor 
 Shirley 
 Vilette 
 Poems (Currer, Ellis en Acton Bell)

 Ferfilmings 
 Jane Eyre

 Keppeling om utens 
 Charlotte Brontë — Drawing by George Richmond (National Portrait Gallery)
 Charlotte Brontë and Her Circle, troch Clement K. Shorter, op Projekt Gutenberg
 Charlotte's Web
 Webstee website oer de Brontës

Kategory:Ingelsk romanskriuwer
Kategory:Ingelsk dichter
Kategory:Ingelsk persoan fan Iersk komôf
Kategory:Ingelsk persoan fan Kornysk komôf
Kategory:Persoan berne yn 1816
Kategory:Persoan stoarn yn 1855